Круиз с водач - Канарски острови и Мадейра на борда на Costa Pacifica
Франция 🚢
Круиз до Марсилия
Милано - Марсилия - о-в Лансароте - о-в Тенерифе - о-в Мадейра - Малага - Рим - Генуа
Програмата е четиринадесетдневна и включва две нощувки със закуски в района на Милано, всички трансфери (летище - хотел - летище и хотел в района на Милано - пристанище Савона - хотел в района на Милано), единадесет нощувки на борда на круизен кораб Costa Pacifica в каюти категория Classic с включени пристанищни такси, водач-придружител от туроператора, забавления и развлекателна програма на борда. Изхранването на борда на кораба е на база закуска, обяд, вечеря (пълен пансион). Лети се с авиокомпания „България Ер” (с включени летищни такси, един ръчен багаж до 8 кг и един чекиран багаж до 23 кг).
Предложение номер: 298
Ден 1 » Първи ден - 24.10.2019
10:20 ч. - отпътуване от летище София за Милано с директен полет на „България Ер”. 11:30 ч. - кацане на летище Малпенса. Трансфер от летището до центъра на Милано. Разглеждане на Милано - Катедралата, галерията Виктор Емануил II, паметника на Леонардо да Винчи, Ла Скала (отвън), замъка Сфорца (отвън). Настаняване в хотел в околностите на Милано. Нощувка.
Ден 2 » Втори ден - 25.10.2019
Закуска. Трансфер от хотела до пристанището в Савона. Качване на борда на кораба. 17:00 ч. - отплаване. Нощувка.
Ден 3 » Трети ден - 26.10.2019 - марсилия
престой от 08:00 до 17:00 ч. Възможност за пешеходна обиколка на Марсилия с екскурзовод на български език - квартала на Старото пристанище, Катедралата, булевард „Канебиер”, разходка с влакче до базиликата „Нотр-Дам-дьо-ла-Гард“ (цената на билета за влакчето до базиликата, е включена в пакетната цена на екскурзията). Екскурзията е с доплащане 89 лв. и при предварителна заявка и заплащане в България, а не на място). Обиколката се провежда при минимум 25 участника. Завръщане на борда на кораба. 17:00 ч. - отплаване. Нощувка.
Ден 4 » Четвърти ден - 27.10.2019
Ден 5 » Пети ден - 28.10.2019
Ден 6 » Шести ден - 29.10.2019 - аресифе (о-в лансароте, канарски о-ви)
престой от 13:00 до 19:00 ч. Лансароте е най-необичайният сред Канарските острови, привличащ туристите най-вече със своите вулкани - има повече от сто кратера на острова, които се крият сред пластове лава и вулканична пепел. Обявен от ЮНЕСКО за биосферен резерват, Лансароте е успял да се развие икономически, запазвайки се от масовия туризъм, за разлика от останалите острови на архипелага. Това е място, което се харесва всекиму с вулканичните си пейзажи, с тюркоазените води на морето и с културното си наследство, дължащо се на големия художник, скурптор и архитект Сезар Манрике, роден в Аресифе. Възможност за обиколка на южната част на остров Лансароте с екскурзовод на български език - посещение на традиционното селище Уга, известно с производството на вино; продължаване по „Пътя на вулканите“ с посещение на националния парк Тиманфая (входната такса за парка е включена в цената) - биосферен резерват поставен под защитата на ЮНЕСКО; Ислоте дел Хиларио, където ще се проведе геотермална демонстрация; панорамно преминаване покрай El Janubio - солните мини на Лансароте; Лос Хервидерос - интересните скалните образувания, оформени под влиянието на морските вълни и силата на въздушните течения; винарския район Ла Герия; посещение на винарната Botega с дегустация на известни вина от острова; посещение на музея Сезар Манрике, където са изложени произведения на известния художник и скулптор (входната такса за музея Сезар Манрике е включена в цената). Екскурзията е с доплащане 155 лв. и при предварителна заявка и заплащане в България, а не на място). Обиколката се провежда при минимум 35 участника. Завръщане на борда на кораба. 19:00 ч. - отплаване. Нощувка.
- 30.10.2019 - Санта Круз де Тенерифе (о-в Тенерифе, Канарски о-ви) - престой от 08:00 до 17:00 ч. Тенерифе е най-големият сред Канарските острови. Възможност за разглеждане на националния парк Тейде и курортния град Пуерто де ла Круз с екскурзовод на български език - преминава се през региона Ла Есперанса, който пресича планинската верига на острова; разглеждане на националния парк Тейде с неговите сюрреалистични вулканични пейзажи; скалните образувания „Рокес де Гарсия“; посещение на курорта Пуерто де ла Круз - запленяващ със своята атмосфера и старинна архитектура. Екскурзията е с доплащане 99 лв. и при предварителна заявка и заплащане в България, а не на място). Обиколката се провежда при минимум 35 участника. Завръщане на борда на кораба. 17:00 ч. - отплаване. Нощувка.
- 31.10.2019 - Фуншал (о-в Мадейра) - престой от 08:00 до 17:00 ч. Магическият остров Мадейра, наричан често „перлата на Атлантика“ извисява вулканичния си силует над вълните на около 900 км югозападно от Лисабон и привлича туристите с мекия си климат, с разнообразието и красотата на своите пейзажи, с очарованието на полутропическата си растителност, благодорение на която през цялата година той прилича на разцъфнала градина. Столицата на острова, Фуншал, подрежда амфитеатрално белите си къщи по склоновете на хълма, който се спуска към брега на океана. Разходката из града, развиващ се между морето и планината, доставя огромно удоволствие. Истинска наслада е да блуждаеш из прекрасните улици на центъра на града, да влезеш в катедралата от XV век или в някой от многобройните музеи, или пък да се отдадеш на разходка из прекрасните паркове и градини в западната част на града. Възможност за обиколка на Фуншал с екскурзовод на български език - посещение на историческия център, стария град, църквата, рибния пазар, пазара „Меркадо дос Лаврадорес“, посещение на фабрика за бродерии, ботаническата градина (с включена входна такса), откъдето се открива запленяваща панорама към града. В ботаническата градина освен характерните за острова орхидеи могат да се видят и много тропически и субтропически растения от цял свят. Следва посещение на винарска изба с дегустация на традиционни за острова вина (с включена входна такса). Екскурзията е с доплащане 129 лв. и при предварителна заявка и заплащане в България, а не на място). Обиколката се провежда при минимум 35 участника. Завръщане на борда на кораба. 17:00 ч. - отплаване. Нощувка.
Ден 9 » Девети ден - 01.11.2019
Ден 10 » Десети ден - 02.11.2019
Малага - престой от 08:00 до 13:00 ч. Възможност за обиколка на Малага с екскурзовод на български език - разглеждане на Алказаба - историческа крепост от XI век, крепостта Гибралфаро, от където се разкрива спираща дъха гледка към града и неговия залив; Ла Малагета - прочутата арена за корида; Градското кметство; Съдебната палата; Централната поща; кратка спирка на площад „Мерсед“, където се намира родната къща на Пабло Пикасо (входните такси за крепостите Алказаба и Гибралфаро са включени в цената). Екскурзията е с доплащане 95 лв. и при предварителна заявка и заплащане в България, а не на място). Обиколката се провежда при минимум 35 участника. Завръщане на борда на кораба. 13:00 ч. - отплаване. Нощувка.
Ден 11 » Единадесети ден - 03.11.2019
04.11.2019 - Чивитавекия - престой от 09:00 до 20:00 ч. Възможност за програма с екскурзовод на български език - посещение на античното римско селище Остия Антика (с доплащане 115 лв. за възрастни и 95 лв за деца до 17 год, входната такса за археологическия комплекс е включена в цената). По време на екскурзията до Остия Антика ще имате възможност да се възхитите на впечатляващите антични останки на града на фона на велуренозелените силуети на средиземноморските борове. Остия се намира на устието на река Тибър и според легендата на това място е акустирал кораба на Еней. Античният град е основан VII век преди новата ера и неговите останки оформят един от най-ценните археологически комплекси в околностите на днешния Рим. Обиколка на комплекса с екскурзовод на български: Порта Романа, Пиацале дела Витория, Терме ди Нетуно, Виа дела Фонтана, Каза Диана, Терме дей Сете Сапиенти, базиликата и др. Възможност за програма с екскурзовод на български език - „Класически Рим” (ако не сте заявили посещение на Остия Антика)*: Колизеума (отвън), Форо Романо, Фори Империали, пл. „Венеция”, хълма Капитолия (с доплащане 89 лв.). Факултативните програми са с предварителна заявка и заплащане в България, а не на място). Обиколката се провежда при минимум 25 участника. Трансфер до пристанище Чивитавекия. Завръщане на борда на кораба. 20:00 ч. - отплаване. Нощувка. Забележка: Избира се една от двете допълнителни екскурзии - или „Класически Рим”, или посещение на античното римско селище Остия Антика.
Ден 13 » Тринадесети ден - 05.11.2019
Савона - 08:00 ч. - напускане борда на кораба. Отпътуване за Генуа. Пешеходна обиколка на Генуа с екскурзовод на български език - старото пристанище, двореца Сан Джорджо (отвън), катедралата "Сан Лоренцо" (отвън), Палацо дукале, „Пиаца де Ферари, къщата на Христофор Колумб, Порта Сопрана, „Пиаца Сан Матео“, дворците по „Виа Гарибалди“ (отвън), които са в списъка на ЮНЕСКО за световното културно наследство. В късния следобед - отпътуване за Милано (около 150 км). Настаняване в хотел в околностите на Милано. Нощувка.
Ден 14 » Четиринадесети ден - 06.11.2019
Закуска. Трансфер до летището. Отпътуване от Милано, Малпенса в 12.15 ч. Пристигане в София в 15.15 ч.
Трансфери хотел - пристанище - хотел в района на Милано;
11 нощувки на база пълен пансион с круизен кораб Costa Pacifica - настаняване в каюти категория Classic - богат асортимент от храна за закуска, обяд и вечеря + вода и чай от диспенсър по време на хранене;
Такса обслужване към персонала - около 10 евро на човек на ден (заплаща се на място);
Медицинска застраховка с покритие 10 000 евро - 2 лв на човек на ден;
Обиколка на Марсилия 89.00 лв
Остров Лансароте 155.00 лв
Тейде и Пуерто де ла Круз 99.00 лв
Обиколка на Фуншал 129.00 лв
Обиколка на Малага 95.00 лв
Остия Антика (ако не сте заявили Класически Рим) 115.00 лв за възрастен
95.00 лв за дете до 17г
Класически Рим (ако не сте заявили Остия Антика) 89.00 лв
Круиз през Панамския канал от Сащ до Никарагуа и Гватемала с полет от София 21 дни през октомври в	САЩ, Кюрасао, Аруба, Панама, Коста Рика, Никарагуа, Гватемала и Мексико	от София
от 9247	лв